Odeljak III Kriterijumi za vrednovanje i kvalifikovanje

Ovaj Odeljak dopunjuje Uputstva ponuđačima. Sadrži kriterijume koje naručilac može da koristi da bi vrednovao ponudu i odredio da li ponuđač ima tražene kvalifikacije. Neće se koristiti nijedan drugi kriterijum.

**Sadržaj**

1. Kriterijumi za vrednovanje (UP 35.3 (d))

2. Zahtevi za postkvalifikovanje (UP 37.2)

**1. Kriterijumi za vrednovanje (UP 35.3 (d))**

**Kriterijum za vrednovanje ponuda je najniža ponuđena cena.**

Ponude će biti rangirane od najniže ka najvišoj ceni. Ponuda sa najnižom ponuđenom cenom je najpovoljnija.

**2. Zahtevi za postkvalifikovanje (UP 37.2)**

Nakon utrvđivanja najniže vrednovane ponude u skladu sa UP, potklauzula 36.1, naručilac vrši postkvalifikovanje ponuđača u skladu sa UP, klauzula 37, koristeći samo određene zahteve. Zahtevi koji nisu obuhvaćeni donjim tekstom se ne koriste u vrednovanju ponuđačevih kvalifikacija.

**(a) Pravna sposobnost**

Ponuđači će biti isključeni iz postupka u sledećim slučajevima:

- ako su u stečaju ili likvidaciji, ako njihovim poslovima upravljaju sudovi, ako su stupili u neki aranžman sa poveriocima, ako su suspendovali poslovne aktivnosti, ako se protiv njih vodi postupak koji se tiče tih pitanja, ili su u bilo kakvoj analognoj situaciji koja proističe iz slične procedure predviđene u nacionalnom zakonodavstvu ili propisima;

- ako su bili osuđeni za delo u vezi sa obavljanjem svoje profesije presudom koja ima snagu "res judicata";

- ako su bili krivi za tešku povredu standarda profesionalnog ponašanja koja je dokazana bilo kojim sredstvima koja Ugovorni organ može da opravda;

- ako je protiv njih doneta presuda koja ima snagu "res judicata" za prevaru, korupciju, umešanost u kriminalnu organizaciju ili bilo kakvu drugu ilegalnu aktivnost štetnu po finansijske interese Zajednica;

- ako se po nekoj drugoj proceduri nabavke ili proceduri dodele donacije koje se finansiraju iz budžeta Zajednice, pokazalo da su ozbiljno prekršili ugovor jer nisu ispunili svoje ugovorne obaveze.

- ako nisu ispunili obaveze u vezi sa plaćanjem doprinosa socijalnog osiguranja ili plaćanjem poreza u skladu sa zakonskim odredbama zemlje u kojoj su osnovani ili zemlje Ugovornog organa ili zemlje u kojoj ugovor treba da se izvrši;

Kandidati moraju da dostave dokaz, uobičajen po zakonu zemlje u kojoj su osnovani, da ne spadaju u gore navedene kategorije. Datum na dokazima ili podnesenim dokumentima ne sme biti stariji od 60 dana pre datuma objavljivanja javnog poziva. Ukoliko postoji bilo kakva sumnja ponuđač je obavezan da na zahtev Naručioca dostavi dodatne dokaze o gorenavedenom.

Za ponuđače iz zemlje naručioca dokazi su:

Potvrde privrednog suda i prekršajnog suda ili Potvrda Agencije za privredne registre a kojom ponuđač dokazuje da mu nije izrečena pravnosnažna sudska ili upravna mera zabrane obavljanja delatnosti.

Potvrda - Poreske uprave Ministarstva finansija Republike Srbije i Potvrda jedinice lokalne samouprave – Uprave javnih prihoda o izmirenim porezima i doprinosima.

Ova odredba važi za sve učesnike u ponudi.

1. **Finansijska sposobnost**

Likvidnost u tekućoj godini - Ponuđač nije imao registrovane blokade računa u 2011. i 2012. godini.

Dokaz: Potvrda nadležne institucije (organa koji vodi registar privrednih društava, centralne banke ili poslovne banke ponuđača) izdata nakon dana objavljivanja javnog poziva

Ova odredba važi za sve učesnike u ponudi.

Poslovni prihod u poslednje 3 (tri) godine ukupno 10.000.000 evra po srednjem kursu na kraju izveštajnog perioda

Dokaz: Validni finansijski izveštaji za poslednje 3 (tri) godine

1. **Poslovni kapacitet**

Realizacija u isporuci računara i računarske opreme u poslednje 3 (tri) godine u vrednosti od 3.000.000 evra od čega minimum 1 (jedan) ugovor, uspešno i suštinski završen u realizovanoj (fakturisanoj) minimalnoj vrednosti od 1.000.000 evra, sve po srednjem kursu na dan isporuke ili fakturisanja ili naplate

**Obim ugovora**

Dokaz: Kopije ugovora, otpremnice ili izjave prethodnih klijenata

1. **Kadrovski kapacitet**

Ponuđač treba da upošljava dovoljan broj radnika i stručnih lica da bi mogao da uspešno realizuje Ugovor:

**Minimalni broj zaposlenih: 50 (pedeset)**

**Minimalni broj stručnih lica, sertifikovanih od strane proizvođača opreme za servisiranje iste: 2 (dva)**

Dokaz: Spisak zaposlenih radnika. Za stručna lica kopije sertifikata i odgovarajući dokaz da su lica zapolena kod ponuđača (M3A, radne knjižice...)

1. **Tehnički kapacitet**

Proizvodni kapacitet: **Potvrda o autorizaciji proizvođača ponuđene opreme za pravo prodaje u Republici Srbiji**

Servisni kapacitet: **Potvrda o autorizaciji proizvođača ponuđene opreme za pravo servisiranja i ostale postprodajne usluge u Republici Srbiji**

Dokaz: Popunjeni obrasci „Ovlašćenja“ predviđeni ovom tenderskom dokumentacijom ili Izjave proizvođača ponuđene opreme sa svim klauzulama iz obrazaca.